**Ministru kabineta sēdes protokollēmuma projekta “Par Ministru kabineta 2014.gada 25.novembra sēdes protokollēmuma (prot. Nr.65 25.§) “Noteikumi par piesārņojošas darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos” 2.2.apakšpunktā dotā uzdevumu atzīšanu par aktualitāti zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ievērojot Ministru kabineta 2014.gada 22.aprīļa sēdes protokollēmuma Nr.24 26.§ “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – MK 2014.gada 22.aprīļa sēdes protokollēmums) 2.pielikumā norādīto, Vides aizsardzības un reģionālās attīstības ministrija (turpmāk – VARAM) jāveic administratīvo pārkāpumu kodifikācija likumā “Par piesārņojumu” administratīvo pārkāpumu kodifikācija veicama līdz 2016.gada 31.decembrim, līdz ar to VARAM ir sagatavojis Ministru kabineta sēdes protokollēmuma projektu “Par Ministru kabineta 2014.gada 25.novembra sēdes protokollēmuma (prot. Nr.65 25.§) “Noteikumi par piesārņojošas darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos”” (turpmāk – MK 2014.gada 25.novembra sēdes protokollēmums) 2.2.apakšpunktā dotā uzdevuma atzīšanu par aktualitāti zaudējušu“. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK 2014.gada 25.novembra sēdes protokollēmuma 2.2.apakšpunktam VARAM tika uzdots sagatavot un noteiktā kārtībā līdz 2015.gada 1.decembrim iesniegt izskatīšanai Ministru kabinetā priekšlikumus grozījumiem Latvijas Administratīvo pārkāpumu kodeksā (turpmāk – APK), paredzot juridiskām personām paaugstināt piemērojamos sodus par gaisa piesārņošanu un piesārņojošās darbības atļaujas nosacījumu neievērošanu.VARAM norāda, ka Ministru kabineta 2014.gada 22.aprīļa sēdes protokollēmuma 2.punkts nosaka kārtību un laika grafiku, kurā ministrijas (institūcijas) kas atbildīgas par attiecīgo likumprojektu sagatavošanu un virzību, ievērojot noteiktu laika grafiku, nodrošina kodificēto likumprojektu virzību uz to pieņemšanu Ministru kabinetā.VARAM informē, ka APK 59. un 88.6 pants paredz atbildību fiziskām vai juridiskām personām par gaisa piesārņošanu un piesārņojošas darbības atļaujas nosacījumu neievērošanu, nosakot administratīvo atbildību par likuma “Par piesārņojumu” pārkāpšanu. Saskaņā ar MK 2014.gada 22.aprīļa sēdes protokollēmumu apstiprinātā informatīvā ziņojuma 2.pielikumā norādīto, VARAM jāveic likumā “Par piesārņojumu” administratīvo pārkāpumu kodifikācija līdz 2016.gada 31.decembrim. Tādējādi tiesiskais regulējums sodu paaugstināšanai juridiskām personām par gaisa piesārņošanu un piesārņojošās darbības atļaujas nosacījumu neievērošanu tiks iestrādāts kodificētajā likuma “Par piesārņojumu” redakcijā. Ņemot vērā iepriekš minēto, VARAM ierosina atzīt par aktualitāti zaudējušu MK 2014.gada 25.novembra sēdes protokollēmuma 2.2.apakšpunktā doto uzdevumu. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar

Vides aizsardzības un reģionālās attīstības
ministrs K.Gerhards

Vizē:
Vides aizsardzības un reģionālās attīstības
ministrijas valsts sekretāra p.i. E.Turka

03.02.2016. 12:44

389

D.Ozola, 67026516

daina.ozola@varam.gov.lv